hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երևանի ընդհանուր իրավասության դատարանի Ավան-Նոր Նորքի նստավայրում՝ դատավոր Վարդան Գրիգորյանի նախագահությամբ, այսօր պատժի կրման հետ անհամատեղելի հիվանդությունների պատճառով վեց ամիս առաջ ազատության մեջ հայտնված  ցմահ դատապարտյալ Վահագն Մարուքյանի բողոքի քննությունը շարունակվում է։
Այսօրվա նիստին չէր ներկայացել նախաքննական մարմին ներկայացուցիչ Սմբատ Մխիթարյանը, ով, ըստ դատախազի, գտնվում է արձակուրդում։ Կողմերը չառարկեցին, որ նիստը շարունակվի առանց նախաքննող մարմին ներկայացուցչի։
«Վանաձորի կենտրոնական ոստիկանական բաժանմունք էին տարել, եկան ասեցին՝ Վռամ Խոռխոռունին իրա «բրիգադով» եկել ու հրամայել ա՝ եթե չասի, որ ինքն ա սպանել, քաղմասից հանեք ու խփեք։ Գալիս է քննիչ Անդրանիկ Միրզոյանը, ինձ ստպում են սպանությունը «վիզ» անեմ,  հետո  ինձ խաբում ասում են՝ արի, ստորագրելու բան կա։ Ճանապարհին ինձ զոռով բռնում են, քաղմասից դուրս հանում, ծեծելով բերում աստիճանների մոտ ու գլորում ներքև։ Մի կերպ վեր եմ կենում, էդ պահին կրակում են, ես գլորվում եմ ու ուշափաթվում․․․ մինչև հիմա էդ «գյուլլեն» մարմնիս մեջ ա»,- պատմեց Վահագն Մարուքյանը։
1993 թվականի դեկտեմբերի 23-ին, Անդրանիկ Միրզոյանը որոշում է կայացրել, ըստ որի՝ Վահագն Մարուքյանը փախուստի փորձ է կատարել, վնասազերծման հետևանքով վիրավորվել է․
«էս ինչ հեքիաթներ ա, ես չգիտեմ։ Որոշման մասին ես իմացել եմ իմ ազատվելուց մեկ ամիս առաջ՝ Դատախազությունից։ Էդ որոշումն աբսուրդ ա, իրականությանը չի համապատասխանում»,-իր վրդովմունքը հայտնեց նախկին դատապարտյալը, մանրամասնելով, որ իր քրգործի նյութերի մեջ որևէ խոսք, անգամ որևէ տառ նույնիսկ չկա իր փախուստի մասին։
Ազատության մեջ գտնվելուց հետո, Մարուքյանն արխիվից ստանում է վերոնշյալ որոշումը, որում չկա ծանուցման ժամկետը, արդյունքում Վահագը հետո է իմանում նման որոշման գոյության մասին,  ինչի արդյունքում՝ հնարավորություն չի ունենում այն բողոքարկելու։
«Որոշման մասին իմանալուց հետո, ես դիմել եմ դատախազություն, եկել ա քննիչ Մխիթարյանը, արձանագրություն ա կազմել ու գնացել: Որոշ ժամանակ անց քննիչն ինձ իմ բառերով, իմ պատմածներով պատասխանում ա, որ որևէ իրավական հիմք իմ պամախները չեն պարունակում»,- պատմեց Վահագն Մարուքյանը։
Նախկին ցմահ դատապարտյալը դատարանին պատմեց, որ 1993 թվականի սեպտեմբերի 27-ին իրեն տեղափոխել են «Նուբարաշեն» ՔԿՀ, որտեղ բուժզննման ժամանակ բժիշկը «բացահայտում» է, որ նա առողջ է և իր մարմնի վրա ոչ մի վնասվածք չկա։ Հատկանշական է, որ փաստաթղթերի մեջ տեղափոխման ամիս ամսաթիվը նշվում է 06․10․1993թ․։
«1993 թվականի «Արթիկ» ՔԿՀ-ի բժիշկական թղթերում առողջականիս վերաբերյալ ոչ մի գրառում չկա, չկա փախուստի մասին, չկա»,- հավելեց Վահագն Մարուքյանը։
Դատախազը առարկեց բողոքի դեմ, նշելով, որ նոր երևան եկած հանգամանքներ չկան, ուստի բողոքը ենթակա է մերժման, վերջինս մեջբերեց մեղադրանքի այն հատվածները, որը վերաբերվում է Վահագն Մարուքյանին կրակելուն, ինչին ի պատասխան՝ նախկին ցմահ դատապարտյալը վրդովվեց․ «Ինչի՞ գործի նյութերում չկա ոչ մի խոսք, որ ես փախուստի եմ դիմել»։ Դատախազն էլ իր հերթին կրկնեց իր դիրքորոշումը։
Նախագահող դատավորը լսելով կողմերին, որոշում կայացրեց  նախկինում հատուկ կարևորագույն գործերով քննիչ Անդրանիկ Միրզոյանին դատարան կանչել, քանի որ բողոքի քննությունը անմիջական կապ ունի իր հետ։ Արդյունքում, նիստը հետաձգվեց Անդրանիկ Միրզոյանի ներկայությունն ապահովելու նպատակով։ Հաջորդ նիստը տեղի կունենա հուլիսի 17-ին։
Նախորդ նյութը«Դատարանը սահմանում է անհաղթահարելի ուժ՝ պայմանական վաղաժամկետ ազատ արձակման համար»
Հաջորդ նյութըԼրագրողական կազմակերպությունները պահանջում են օրինագծերի փաթեթից հանել ԶԼՄ-ների հաշվառում նախատեսող դրույթները
Դատավոր Բորիս Բախշյանն արդարացվեց
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Նենսի Փելոսին, կոնգրեսականները և Եղիշե Կիրակոսյանը քննարկել են Ադրբեջանի կողմից մարդու իրավունքների խախտումները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.